Pupuolė

Pupuolė (Vigna) – pupinių (fabaceae) šeimos Faboideae pošeimio augalų gentis. Artima pupelių (Phaseolus) genčiai, dėl to liaudyje neretai vadinami pupelėmis.

 Kilmė 
Skirtingai nei pupelės (Phaseolus), kurios augo ir buvo sukultūrintos Amerikos žemyne, pupuolės nuo seno augo ir buvo sukultūrintos Azijoje ir Afrikoje.

Rūšys:
 Kurpelinė pupuolė (Vigna aconitifolia, angl. "moth bean") auginama Pietryčių Azijoje.
 Japoninė pupuolė (Vigna angularis, angl. "adzuki-bean")
 Vigna caracalla
 Vigna lanceolata
 Indinė pupuolė (Vigna mungo, angl. "urd bean", "black gram"), sukultūrinta Indijoje.
 Spindulinė pupuolė (Vigna radiata, angl. "green gram", "mung-bean"), sukultūrinta Indijoje.
 Dirvinė pupuolė (Vigna subterranea, angl. "Bambara groundnut", sukultūrinta Vakarų Afrikoje.
 Skėtinė pupuolė (Vigna umbellata)
 Kininė pupuolė (Vigna unguiculata, angl. "catjang", kurios žinomi įvairūs porūšiai ir veislės:
 porūšis "Cylindrica" (Vigna unguiculata subsp. cylindrica)
 porūšis "Dekindtiana" (Vigna unguiculata subsp. dekindtiana)
 veislė "Sesquipedalis" (Vigna unguiculata var. sesquipedalis)
 porūšis "Unguiculata" (Vigna unguiculata subsp. unguiculata)
 Vigna vexillata, angl. "zombi pea".

Lietuvoje pupuolės neauginamos, bet kai kurių galima rasti sveiko maisto parduotuvėse ir prekybos centruose. Vakarų Europoje be prekybos centrų ir sveiko maisto parduotuvių, jos įprastas produktas krautuvėlėse, įkurtose emigrantų iš Indijos, Bangladešo ir Pakistano .

 Mityba 
Pupuolės vartojamos maistui visame pasaulyje.

Tolimųjų Rytų virtuvėje plačiai naudojamos japoninė, spindulinė bei skėtinė pupuolė. Kadangi pupuolės, ypač kurpelinė pupuolė, greitai sudygsta, jos labai mėgstamos sveikuolių virtuvėje kaip vertingas vitaminų ir kitų biologiškai aktyvių medžiagų šaltinis. 


Kategorija:Pupiniai